Quercus

Quercus es un genre de la familha de las fagacèas qu'agropa de nombrosas espècias d'arbres e d'arbustes. Lo genre es present dins tot l'emisfèri Nòrd, e compren d'espècias de las fuèlhas caducas e d'autras de las fuèlhas persistentas que lor airal de despartiment s'estend dempuèi las latituds nautas fins als airals tropicals d'Asia e de las Americas. Lo garric es l'arbre magic dins la mitologia basca.

 Apellacions 
Lo mot atribuït al genre scientific, lo latin quercus (que se perpetua dins l'italian quercia, lo sard kerku e lo còrs querciu) remonta a l'indoeuropèu *perkʷus (pel mejan d'una forma alterada *kʷerkʷus pel fenomèn d'assimilacion entre las doas consonantas inicialas). 

L'occitan possedís pas de mot unic, e coneis tres lèmas diferents: casse, garric e rover. Cal notar egalament que mantuna espècia de casse possedís un tèrme pròpri.

Lo mot casse (forma normativa; var. casso, cassi, chassanh, chaisne, chasnhe) es eissit del gal *cassanos, pel mejan d'una forma galloromanica *. Lo mot latin cassinus es probablament d'origina gallesa o pregallesa. L'etimologia del gallés *cassanos (autrament notat *cassăno-, eventualament *cassĭno) es incertana, perque possedís pas cap d'equivalent dirècte dins las lengas celticas, e los divèrses raprochaments prepausats per ne rendre compte demòran pauc probants; son origina es benlèu preceltica.

Una autra paraula es garric (forma lengadociana) jarric (forma lemosina; var. jàrric, jarrija), eissit d'una racina preromana non indoeuropèa karr- (casse) o karri- (pèira), o encara de l'ibèr garric. 

Lo mot latin rōbur es a l'origina de rover (var. roire, rore, rove), principalament usitat en Auvèrnha, en Lemosin e en Provença.

Toponimia
Un fum de toponims pòrtan lo nom del casse o de sas variantas:
 Sant Joan de la Blaquièira
 Lo Garric
 Cassanhas
 Chassanhas, Chassanuelh, Chassanom
 Roiera, Roièra

 Articles connèxes 
Lista de las espècias del genre Quercus

 Nòtas e referéncias 

Categoria:Arbre
Categoria:Flòra (nom scientific)
Categoria:Fagaceae